Antton Olariagaren erakusketa zabalik izango da Aieteko kultur etxeko Ilustratzailearen Txokoan datorren abenduaren 15erarte. Aurrerapen modura hemen Donostia kultura tv.k argitaratutako bideoa.
Antton Olariaga (Usurbil, Gipuzkoa, 1946) aurkezpen beharrik gabekoa, euskal komikigileen artean punta-puntakoa, ibilbide luzekoa eta euskal grafismoari azken hamarkadetan estilo berezi eman diona. Nazioarte mailan ere nahiko ezaguna dugu eta adibide modura ospe handiko Lambiek Comiclopedia aipatuko dugu bera baita bertan agertzen den euskal egile bakarrenetariko bat (Asisko Urmeneta, Julen Ribas, edo bere belaunaldikoa den Jon Zabaletagaz batera).
Bere pertsonairik ezagunena marrazten 35 urte baino gehiago daramatza, Zakilixut Egin-ekin batera jaio baitzen 1977 urtean, gero Euskaldunon Egunkarira salto egin zuen eta handik Juan del Olmo Auzitegi Nazionaleko epaiaren graziaz, Berriara pasatu zen, gaur arte. Komikerin behin eta berriro gomendatzen dugun "Hamaseigarrenean Aidanez" marraztu zuen 1985 urtean eta zoritxarrez ez du komiki lan luze gehiagorik argitaratu, guk dakigunik behintzat.
Beraz, euskal ilustrazioaren historia zati bat ezagutu nahi duenak hortxe dauka Aieteko ilustratzailearen Txokoa, Antton Olariagaren erakusketa (2013ko irailaren 17ik abenduaren 15era).